Қазақстан 2021-2022 оқу жылында 12 жылдық білім жүйесіне толық көшеді
DATE: 15:10, 17 Маусым 2019 | GMT +5
TITLE: Қазақстан 2021-2022 оқу жылында 12 жылдық білім жүйесіне толық көшеді
URL: https://kaz.inform.kz/news/kazakstan-2021-2022-oku-zhylynda-12-zhyldyk-bilim-zhuyesine-tolyk-koshedi_a3538853/
META: DATE: 15:10, 17 Маусым 2019 | GMT +5
TOTAL WORDS: 144
AUTHOR(S):
TEXT: «Республикада 2016 жылдан бастап 1, 2, 3, 4, 5, 6, 7 және 8 сыныптарда «Назарбаев» зияткерлік мектептері тәжірибесіне сәйкес әзірленген орта білім берудің жаңартылған мазмұны енгізілді. 2019-2020 оқу жылында жаңартылған білім беру мазмұнына 4, 9 және 10 сыныптар, ал 2020-2021 оқу жылында 11 сынып көшетін болады. 2021 жылы білім берудің жаңартылған мазмұны толықтай енгізілгеннен кейін 12-жылдық білім беруге кезең-кезеңімен көшу жоспарланған», - деп атап өтеді ол. Оның атап өтуінше, 12-жылдық білім беруге көшу құрылымы бастауыш мектептерде оқу мерзімінің 1 жылға ұлғаюы, негізгі орта және жалпы орта білім беру мерзімдерінің сақталуы есебінен қамтамасыз етіледі. Қазіргі уақытта 12 жылдық білім беруге көшудің аталған құрылымы Қазақстандағы білім мен ғылымды дамыту мемлекеттік бағдарламасының жобасына енгізілген. «12-жылдық білім беруді енгізу 2021-2022 оқу жылына жоспарланып отыр. Қазақстандағы білім мен ғылымды дамыту мемлекеттік бағдарламасы бекітілгеннен кейін мемлекеттік жалпыға міндетті білім стандарттары мен оқу жоспарларына тиісті өзгертулер енгізіледі», - деді К. Шәмшидинова
